EkBass/fiwiki-20250220-pages-articles huggingface dataset:
Pirjo Wesaniemi

Pirjo Wesaniemi (ent. Savolainen, o.s. Niemi, s. 29. kesäkuuta 1955 Viiala) on suomalainen toimittaja ja tietokirjailija. Koulutukseltaan Wesaniemi on sosionomi, suorittanut toimittajatutkinnon Tampereen yliopistossa 1977 sekä täydentänyt tiedotusalan ja sosiologian opintoja Sydneyssä Australiassa (New South Wales Institute of Technology 1981–82) Rotary International Journalism Awardin turvin. Wesaniemellä on monipuolinen toimittajatausta hänen työskenneltyään Aamulehdessä, Suomenmaassa, Yleisradion radion uutistoimituksessa, Ilta-Sanomissa ja Eevassa. Wesaniemi on työskennellyt myös taustatoimittajana television viihdeohjelmissa Yllätys, yllätys ja Kahden kesken Marcon kanssa. Päätoimittajana hän on ollut Ammattina Kauneus -lehdessä sekä Askel-lehdessä vuodesta 1998 vuoden 2017 loppuun. Wesaniemi on julkaissut viisi kirjaa: Ylen radioteatteri on esittänyt kolme kuunnelmaa erokirjojen (katso teosluettelo alla) teksteistä. Wesaniemellä on kaksi lasta avioliitosta Veli-Antti Savolaisen kanssa ja kuusi lastenlasta. == Teokset == *Sytytän toivon kynttilän, naisten rukouskirja (toim., 2002 Kirjapaja) *Nainen ja ero (yhdessä Päivi Lipposen kanssa, 2003 Kirjapaja) *Mies ja ero (yhdessä Päivi Lipposen kanssa, 2003 Kirjapaja) *Lapsi ja ero (yhdessä Päivi Lipposen kanssa, 2005 Kirjapaja) *Aikamoisia naisia, helmiksi hiottuja (yhdessä Päivi Puhakan, kanssa 2006 Kirjapaja) == Aiheesta muualla == *Pirjo Wesaniemen blogi Kotimaan verkkolehdessä Luokka:Suomalaiset toimittajat Luokka:Vuonna 1955 syntyneet Luokka:Elävät henkilöt
Franciszek Lilius

Franciscus (Franciszek) Lilius (n. 1600 – 1657) oli puolalainen säveltäjä, jonka huomattava vaikutus näkyi 1600-luvun Varsovan kulttuurielämässä. Hän oli alkujaan italialaisesta Giglinhttp://phonoarchive.org/grove/Entries/S16651.htm suvusta. == Tunnettuja teoksia == * Missa Brevissima * Missa tempore Paschali * Surrexit Christus Hodie, a motet == Lähteet == Completorium: Franciszek Lilius Luokka:Puolalaiset säveltäjät Luokka:Vuonna 1600 syntyneet Luokka:Vuonna 1657 kuolleet
Stampe & Vertongen Museum

Stampe & Vertongen Museum on belgialainen ilmailumuseo. Se sijaitsee Deurnen lentokentällä. Se on auki vain lauantai- ja sunnuntai-iltapäivisin. Sen kokoelmiin kuuluvat mm. * Albatros D.Va * Fokker DR.1 Triplane * Fokker D.VII * Fokker D.VIII * Nieuport 24 * V-1-ohjus * North American T-6G Texan (Harvard) * Sopwith Camel * Stampe SV.4 - 9 kappaletta, osa lentokuntoisia * Supermarine Spitfire ==Aiheesta muualla== * Museon sivusto (lähde) Luokka: Ilmailumuseot Luokka:Belgian museot
Riikinkukkorausku

Riikinkukkorausku (Potamotrygon motoro) on Etelä-Amerikassa Amazonin alueella elävä rauskulaji joka on täydellisesti sopeutunut makeaan veteen vaikka sen esi-isät olivat mereisiä. Paikalliset ihmiset pelkäävät tätä kalaa enemmän kuin piraijoja sillä se sitä on värityksensä ansiosta vaikea erottaa joenpohjasta ja jos sen päälle astuu se käyttää pyrstössään olevaa myrkkypiikkiä. Myrkky ei ole ihmiselle vaarallista mutta pisto on kylläkin hyvin tuskallinen (vastaa useampaa ampiaisenpistoa). Kaikesta huolimatta riikinkukkorausku on suosittu laji yleisöakvaarioissa sillä se sopeutuu hyvin vankeuteen ja sen tiedetään lisääntyneen vankeudessa. Myös erittäin suuriin kotiakvaarioihin mielenkiintoinen laji. == Koko ja ulkonäkö == Täysikasvuinen riikinkukkorausku on 50–70 cm pitkä ja 30 cm leveä. Selkäpuoli on ruskea ja musta-keltaisten rengaskuvioiden kirjoma. == Ravinto == Riikinkukkorausku saalistaa pieniä pohjaeläimiä kuten matoja, nilviäisiä ja pieniä kaloja. Akvaariossa pidettäessä sille voi tarjota ruoaksi esim. muikkua ja silakkaa. Kauppojen kuivamuoniin tämä kala ei koske lainkaan. ==Käyttäytyminen ja lisääntyminen== aikuiselle riikinkukkorauskulle akvaario saisi olla laajapinta-alainen, ja kooltaan vähintään 700–1000 litraa. Akvaarion korkeus on epäolennainen seikka riikinkukkorauskun akvaariossa. Laaja pinta-ala on tärkeää, sillä rausku liikkuu lähinnä pohjaa pitkin, ja suurena lätyskänä tarvitsee tilaa. Akvaariossa tulisi olla laajoja hiekka-alueita ja järeä suodatus. Nostelee kaivautuessaan kasveja pohjalta, joten ei kasviakvaarioon soveltuva kalalaji. Samaan akvaarioon käyviä lajeja ovat lähinnä erittäin suuret plekot ja erittäin suuret kirjoahvenet. Syö pienemmät lajit. == Lähteet == *http://www.akvaariokeskus.com *http://www.sarkanniemi.fi === Viitteet === ==Aiheesta muualla== * Luokka:Rauskut
Pariisin varpunen – Edith Piaf

Pariisin varpunen – Edith Piaf (La Môme) on ranskalainen elokuva, joka kertoo laulaja Édith Piafin tarinan. Elokuvan on ohjannut Olivier Dahan ja nimiroolissa esiintyy Marion Cotillard. Elokuva käy läpi Piafin elämän epäkronologisesti. Se käsittelee aiemmat tapahtumat kuolemansairaan 47-vuotiaan laulajan muistoina. Piafin elämää käsitellään vuodesta 1918 lähtien ja elokuvassa kuvataan erityisesti hänen elämänsä suuria käännekohtia. Cotillardin roolisuoritusta Piafina on kehuttu ja hän voittikin roolistaan useita merkittäviä palkintoja, kuten Oscarin, BAFTAn ja Golden Globen. Baftoja elokuvalle meni yhteensä neljä ja Oscareita kaksi. Kotimaassaan Ranskassa elokuva palkittiin viidellä César-palkinnolla. Cotillard voitti myös Césarin. == Näyttelijät == ==Arvosteluja== *http://www.mtv3.fi/viihde/arvostelut/elokuva.shtml/515420/pariisin-varpunen-- edith-piaf-la-mme == Lähteet == Luokka:Ranskalaiset draamaelokuvat Luokka:Elämäkertaelokuvat Luokka:Vuoden 2007 ranskalaiset elokuvat Luokka:Olivier Dahanin ohjaamat elokuvat Luokka:Édith Piaf Luokka:Parhaan naispääosan Oscar-palkinnon saaneet elokuvat Luokka:Parhaan maskeerauksen Oscar-palkinnon saaneet elokuvat Luokka:Golden Globe -palkitut elokuvat Luokka:BAFTA Film Award -palkitut elokuvat
Rosa-Luxemburg-Platzin metroasema

Rosa-Luxemburg-Platz on metroasema Berliinin metron U2-linjalla. Se avattiin liikenteelle 27. heinäkuuta 1913. Asema tunnettiin ennen nimillä Schönhauser Tor ja Horst-Wessel-Platz. Asemalta on vaihtoyhteys raitiovaunulinjalle M8. == Lähteet == Luokka:Berliinin metroasemat
Päivi Puhakka

Päivi Puhakka (o.s. Autere, s. 12. marraskuuta 1958 Ruokolahti) on suomalainen toimittaja, koulutukseltaan nuoriso-ohjaaja ja humanististen tieteiden kandidaatti, toimittajana Sana-lehdessä 1981-1983, Askel-lehden toimittaja 1984 alkaen, nykyisin Askelen toimitussihteeri. Opiskeluajoista lähtien Puhakka on valokuvannut ja kirjoittanut näytelmätekstejä. ==Tuotanto== * Runoja ja rukouksia julkaistu kirjoissa 365 sanaa naiselle (1999 Kirjapaja) ja Sytytän toivon kynttilän (2002 Kirjapaja) * Siunaa ja varjele, arkipäivän rukouksia (2002 Kirjapaja) * Elämänpuu, rippikoululaisen kirja (tekstitoimitus ja tarinat sekä työryhmän jäsen, 2002 Kirjapaja) * Aikamoisia naisia, helmiksi hiottuja (yhdessä Pirjo Wesaniemen kanssa, 2006 Kirjapaja) ===Blogi=== *Päivi Puhakan blogi Kotimaan verkkolehdessä Luokka:Suomalaiset toimittajat Luokka:Suomalaiset kirjailijat Luokka:Vuonna 1958 syntyneet Luokka:Elävät henkilöt
Herbert C. Brown

Herbert Charles Brown (synt. Herbert Brovarnik) (22. toukokuuta 1912 Lontoo − 19. joulukuuta 2004 Lafayette) oli yhdysvaltalainen kemisti. Hän sai Nobelin kemianpalkinnon vuonna 1979 työstään organoboraanien parissa. Brown jakoi palkinnon Georg Wittigin kanssa. Brown syntyi juutalaiseen ukrainalaiseen maahanmuuttajaperheeseen. Perhe muutti Yhdysvaltoihin vuonna 1914. Vuonna 1935 Brown aloitti opinnot Chicagon yliopistossa. Hän suoritti alemman korkeakoulututkinnon vuonna 1936. Samana vuonna hänestä tuli Yhdysvaltain kansalainen. 1937 hän meni naimisiin Sarah Baylenin kanssa. Brown sai tohtorin arvon vuonna 1938. Koska hän ei löytänyt töitä teollisuudesta, hän jatkoi töitä yliopistossa. Brown toimi opettajana vuodesta 1939 vuoteen 1943, jolloin hän siirtyi apulaisprofessoriksi Waynen yliopistoon. Vuonna 1947 hän siirtyi epäorgaanisen kemian professoriksi Purduen yliopistoon. Emeritusprofessori Brown oli vuodesta 1978 aina kuolemaansa saakka vuoteen 2004. Toisen maailmansodan aikana Brown työskenteli Hermann Irving Schlesingerin kanssa. Brown kehitti menetelmän tuottaa natriumborohydridiä, jota käytetään boraanien valmistamiseen. Hänen työnsä johti ensimmäisen yleisen asymmetrisien enantiomeerien valmistusmenetelmän keksimiseen. == Aiheesta muualla == *Brownin omaeläkerta Nobel-säätiön sivuilla Luokka:Nobelin kemianpalkinnon saajat Luokka:Yhdysvaltalaiset kemistit Luokka:Yhdysvaltalaiset professorit Luokka:Vuonna 1912 syntyneet Luokka:Vuonna 2004 kuolleet
Jason Reitman

Jason Reitman (s. 19. lokakuuta 1977) on kanadalais-amerikkalainen elokuvaohjaaja, käsikirjoittaja ja tuottaja. Hänet tunnetaan parhaiten ohjaamistaan elokuvista Thank You for Smoking, Juno ja Up in the Air. Reitmanilla on Kanadan ja Yhdysvaltojen kaksoiskansalaisuus. == Biografia == Reitman syntyi Montrealissa, Quebecin osavaltiossa. Hänen vanhempansa ovat komediaohjauksistaan tunnettu Ivan Reitman sekä Geneviève Robert. Jason on ensimmäinen perheen kolmesta lapsesta. Hänellä on kaksi nuorempaa sisarusta, Catherine ja Caroline. Lapsuudessa ja teini-iässä Reitman alkoi saada isänsä kautta kosketusta elokuvamaailmaan. Reitmanin isä antoi pojalleen pikkurooleja ja muita tehtäviä omissa tuotannoissaan. Reitman alkoi tehdä 20-vuotiaana omia lyhytelokuviaan ja ohjaamaan mainoksia. Reitman valmistui Harvard-Westlake Schoolista vuonna 1995. Vuonna 2004 hän meni naimisiin kirjoittaja Michele Leen kanssa. He saivat ensimmäisen lapsensa vuonna 2006. === Elokuvaura === Vuonna 2005 ensi-iltansa sai Reitmanin ensimmäinen pitkä elokuva Thank You for Smoking, joka käsitteli tupakkateollisuutta lobbarin näkökulmasta. Elokuva perustui Christopher Buckleyn samannimiseen romaaniin. Thank You for Smoking oli kaupallinen menestys, se tuotti 24 miljoonaa dollaria ja palkittiin kahdella Golden Globella. Hänen toinen elokuvansa Juno sai hyvän vastaanoton ensi-illassa Toronton elokuvajuhlilla vuonna 2007. Juno tuli elokuvateattereihin saman vuoden joulukuussa. Elokuva voitti Parhaan alkuperäisen käsikirjoituksen Oscarin vuonna 2008. === Muut työt === Ennen kuin Reitman aloitti ohjaajan uransa, hän oli kirjoittanut ja ohjannut kuusi lyhytelokuvaa. Hänen ensimmäisen lyhytelokuvansa, "Operation" ensi-ilta oli Sundance -elokuvafestivaaleilla vuonna 1998. Reitman tuotti ja ohjasi vuoden 2007 lomakauden mainoksia Wal-Martille. Hän on ohjannut mainoksia myös Burger Kingille, Nintendolle, BMWlle ja Buickille. Reitman ohjasi yhden jakson televisiosarja Konttoriin. == Filmografia == Ilmestymisvuosi Elokuvan nimi Huomioitavaa 1998 Operation Ohjaaja, käsikirjoittaja, tuottaja, näyttelijä (lyhytelokuva) 1999 H@ Ohjaaja, käsikirjoittaja, näyttelijä (lyhytelokuva) 2000 In God We Trust Ohjaaja, käsikirjoittaja, vastaava tuottaja, näyttelijä (lyhytelokuva) 2001 Gulp Ohjaaja, käsikirjoittaja (lyhytelokuva) 2002 Uncle Sam Ohjaaja, käsikirjoittaja (lyhytelokuva) 2004 Consent Ohjaaja, käsikirjoittaja (lyhytelokuva) 2006 Thank You for Smoking Ohjaaja (ensimmäinen kokoillan elokuva) 2007 Juno Ohjaaja 2009 Jennifer's Body Tuottaja 2009 Up in the Air Ohjaaja 2011 Nuori aikuinen Ohjaaja ja tuottaja 2013 Labor Day Ohjaaja, käsikirjoittaja 2014 Whiplash Vastaava tuottaja 2014 Men, Women & Children Ohjaaja ja tuottaja 2018 Tully Ohjaaja ja tuottaja 2018 The Front Runner Ohjaaja ja tuottaja 2021 Ghostbusters: Afterlife Ohjaaja == Lähteet == == Aiheesta muualla == * Luokka:Kanadalaiset elokuvaohjaajat Luokka:Kanadalaiset elokuvakäsikirjoittajat Luokka:Golden Globe -palkinnon saajat Luokka:Vuonna 1977 syntyneet Luokka:Elävät henkilöt
Stanislav Pozdnjakov

Stanislav Aleksejevitš Pozdnjakov (, s. 27. syyskuuta 1973 Novosibirsk) on venäläinen säilämiekkailija. Hän on urallaan voittanut henkilökohtaisen maailmanmestaruuden viisi kertaa (vuosina 1997, 2001, 2002, 2006 ja 2007) ja yhteensä viisi olympiamitalia. Pozdnjakov on Venäjän miekkailumaajoukkueen kapteeni. Pozdnjakov valmistui Novosibirskin pedagogisesta yliopistosta liikuntatieteen maisteriksi vuonna 1992. Pozdnjakovin valmentajana toimii Boris Pisetški. Pozdnjakov toimi Venäjän olympiakomitean puheenjohtajana 2018–2024. ==Lähteet== Luokka:Venäläiset olympiavoittajat Luokka:Venäläiset miekkailijat Luokka:Vuonna 1973 syntyneet Luokka:Elävät henkilöt
Juho Kurki

Juho Kurki (s. 20. joulukuuta 1991 Kankaanpää) on suomalainen kivääriampuja ja EM-mitalisti. Hän edustaa Kankaanpään Ampujia. Kurki saavutti ilmakiväärissä EM-pronssia Odensessa 2013. Saman vuoden maailmancup-finaalissa hän oli ilmakiväärissä neljäs. == Saavutukset == Lähde: * EM-kilpailut ** ilmakivääri: pronssia 2013, 17:s 2012 ** pienoiskivääri 3×40 ls: 27:s 2011 ** pienoiskivääri, makuu: 38:s 2011 === Ennätykset === Laji Ennätys Ennätys Päivä Paikka Paikka Y20-sarjan 10 m ilmakivääri SE 599 5.1.2010 Sävsjö Swedish Cup Y20-sarjan 10 m ilmakivääri FSE 701,1 5.1.2010 Sävsjö Swedish Cup SE=Suomen ennätys, FSE=Finaali Suomen ennätys, Y20=Yleinen, alle 20-vuotiaat SE=Suomen ennätys, FSE=Finaali Suomen ennätys, Y20=Yleinen, alle 20-vuotiaat SE=Suomen ennätys, FSE=Finaali Suomen ennätys, Y20=Yleinen, alle 20-vuotiaat SE=Suomen ennätys, FSE=Finaali Suomen ennätys, Y20=Yleinen, alle 20-vuotiaat SE=Suomen ennätys, FSE=Finaali Suomen ennätys, Y20=Yleinen, alle 20-vuotiaat SE=Suomen ennätys, FSE=Finaali Suomen ennätys, Y20=Yleinen, alle 20-vuotiaat == Lähteet == * Profiili Suomen Ampumaurheiluliitto === Viitteet === Luokka:Suomalaiset ampujat Luokka:Vuonna 1991 syntyneet Luokka:Elävät henkilöt
Petter Wetter

Petter Wetter (1659 Växjö, Ruotsi – 1741 Helsinki) oli meritullintarkastaja, liikemies ja kartanonomistaja. Smålandissa Ruotsissa syntynyt Wetter avioitui 1688 Tukholmassa Brita Eriksdotterin kanssa ja muutti kahden lapsensa ja oman äitinsä kanssa leskenä Helsinkiin 1693. Hän avioitui seuraavana vuonna Briita Mattsdotterin (k. 1720) kanssa. Helsingin pormestari Abraham Wetter oli Petter Wetterin poika ensimmäisestä avioliitosta. Aateliton mutta myös porvaristoon kuulumaton Wetter oli ankara virkamies, joka harjoitti itsekin liiketoimintaa ja hankki merkittävän maaomaisuuden. Hän tarjosi lainoja velkaantuneille aatelisille, mm. Herttoniemen Jägerhornin (eli Jägerskiöld) ja Blåfieldin aatelissuvuille. Velanmaksuksi hän takavarikoi aatelisten kartanoita Herttoniemen alueella ja yhdisti ne Herttoniemen kartanoksi, vaikka lain mukaan vain aateli sai omistaa rälssitiloja. Wetter omisti myös krouvin sekä viinapolttimon, vaikkei hänellä niiden vaatimia porvarisoikeuksia ollutkaan. Hän kannatti raakapuun myyntiä englantilaisille, kunnes hankki omistukseensa sahan, jonka jälkeen vaati, että vain sahattua tavaraa sai myydä ulkomaille. Muutoinkin hän käytti häikäilemättömästi hyväkseen asemaansa kruunun virkamiehenä. Wetter omisti Helsingin ensimmäisen kivitalon, Burgmanin talon, joka oli aikansa loistokkain rakennus Helsingissä. Helsingin Herttoniemenrannassa on Petter Wetterin tieksi nimetty katu. Wetter pakeni Isovihan aikana venäläismiehitystä Tukholmaan, jossa hän asui 1712–1721. Sodan jälkeen Wetter palasi tullinhoitajaksi. Hän antoi 1725 Herttoniemen kartanon syytinkioikeutta vastaan pojalleen Abrahamille, jonka kuoleman jälkeen 1737 hän yritti turhaan saada kartanoa takaisin Abrahamin perikunnalta. ==Lähteet== == Aiheesta muualla == * Tullinhoitaja Petter Wetter oli häikäilemätön liikemies Helsingin Sanomat Luokka:Herttoniemi Luokka:Suomalaiset liikemiehet Luokka:Suomalaiset virkamiehet Luokka:Vuonna 1659 syntyneet Luokka:Vuonna 1741 kuolleet
Luettelo Terapian kappaleista

Tämä on luettelo rockyhtye Terapian levyttämistä kappaleista. Kappale Albumi Hän pitää sinusta huolen Tule & Kazo Tämä kaupunki Tule & Kazo Hymy hyytyy Tule & Kazo Jäähyväiset Tule & Kazo Ystävä viaton Tule & Kazo Ei kiinnosta elää Tule & Kazo On se ihmeellistä Tule & Kazo Kirkon kellot Tule & Kazo 5 viisasta & 5 tyhmää Tule & Kazo Musta kuin yö Tule & Kazo Kesken kaiken Tule & Kazo Henkilökohtaista Tule & Kazo Hei sinä Tule & Kazo Miksi pitäisi Tule & Kazo Tule ja katso Tule & Kazo Enkelilaulu Tule & Kazo Täällä taas Täällä taas Helvetti takana Täällä taas Rakkautta Täällä taas Yö ja päivä Täällä taas Kaipuu Täällä taas Hiljaisuus Täällä taas Kaamos Täällä taas Pieni elämä Täällä taas Meistäpä kai Täällä taas Vanhat kuviot Uusi levy Miljoonat vuodet Uusi levy Taivas on sininen Uusi levy Punainen Pipo Uusi levy Kerro mulle Uusi levy Ei kotia Uusi levy Oletko valmis Uusi levy Arkki Uusi levy Kirja Uusi levy Yhteiskunta Uusi levy Uusi levy Uusi levy Vihreitä miehiä Kovia ääniä ja vaikeita sanoja Viimeisenä maalissa Kovia ääniä ja vaikeita sanoja Liian kaukana Kovia ääniä ja vaikeita sanoja Turhia sanoja Kovia ääniä ja vaikeita sanoja Vapaa Kovia ääniä ja vaikeita sanoja Älä usko Kovia ääniä ja vaikeita sanoja Historiaa Kovia ääniä ja vaikeita sanoja Tanssi Kovia ääniä ja vaikeita sanoja Puhu Kovia ääniä ja vaikeita sanoja Etsii Kovia ääniä ja vaikeita sanoja Uskaltaa Kovia ääniä ja vaikeita sanoja Himoa vai? Kovia ääniä ja vaikeita sanoja Jaakobinpaini Joona Joona Joona Kuolematon Joona Rakkautta oppimaan Joona Kesä Joona Valo on sisällä Joona Pelasta mut Joona Liekkejä yössä Joona Pakenen Joona Maailman kuvia Joona Ystäviä Joona Tarinoita vaan Joona Hiljaisuus (demo) Single 60 s/min Single Voimaa ja valoa Single Hymy hyytyy (demo) Single Kaipaan (TV-mix) Studio 7 Mikään ei palaa Studio 7 Kuu Studio 7 When the saints Studio 7 Kuu (Space mix) Studio 7 K23 (intro) K23 Syö sut K23 Maailma pyörii K23 Vielä kerran K23 Kirkkaita päiviä K23 Napajäätiköt sulaa K23 Kaikki kipuni K23 Tämä kaupunki 02 K23 Kaipaan K23 Mene pois K23 Menneen talven lumia K23 K23 (outro) K23 Hoosianna Hoosianna Toivon Hoosianna Kaikki ok? Hoosianna Yksi yhteen Hoosianna Väärästä Hoosianna Sinä olet Hoosianna Nuori Hoosianna Hyvä Hoosianna 24/7 Hoosianna Tule niin näet Hoosianna Hän pitää sinusta huolen (live) Hullut nuoruuden päivät Kuu (live) Hullut nuoruuden päivät Jaakobinpaini (live) Hullut nuoruuden päivät Kesken kaiken (live) Hullut nuoruuden päivät ==Lähteet== *Terapia - Levyt Luokka:Terapia (yhtye) Terapia
Kai Jahnsson

Kai Magnus Jahnsson (s. 25. tammikuuta 1965 Helsinki) on suomalainen pistooliampuja. Hän edustaa Poliisien Ampumaseuraa. Jahnssonin paras sijoitus MM-kisoissa on 25 metrin isopistoolin 10. sija Lahdessa 2002 tuloksella 583. EM-kisoissa 2007 hän sijoittui 50 metrin pistoolssa sijalle 14. tuloksella 555 ja ampui Suomelle maakohtaisen paikan Pekingin olympialaisiin 2008. Hänet valittiin myöhemmin Suomen olympiajoukkueeseen ja hän ampui parhaallaan sijalle 21. 50 metrin pistoolissa tuloksella 553. Maailmancupissa Jahnssonin parhain sijoitus on 16. 10 metrin ilmapistoolissa. ==Kilpailut== ===Olympialaiset=== Laji 2008 2012 10 m ilmapistooli 29. 574 8. 679,1 (583+96,1) 50 m pistooli 21. 553 26. 552 ===Maailmanmestaruuskilpailut=== Laji 2002 2006 10 m ilmapistooli 41. 573 78. 569 10 m ilmapistooli 16. 1711 20. 1704 25 m isopistooli 10. 583 — 25 m isopistooli 8. 1726 — 50 m pistooli — Karsiutui 50 m pistooli — 544 50 m pistooli — 20. 1615 MM-kilpailuissa Jahnsson on ampunut Lahdessa 2002 ja Zagrebissa 2006. Hänen parhain sijoituksensa on kymmenes 25 metrin isopistoolissa Lahdesta tuloksella 583. Jahnsson jäi lopulta pronssista kolmen pisteen päähän. ===Maailmancup=== Laji 2006 2006 2006 2007 2008 2008 2008 2009 Laji Guangzhou München Milano München Peking München Milano München 10 m ilmapistooli 36. 575 25. 579 69. 569 16. 580 27. 578 52. 572 28. 577 42. 573 50 m pistooli — 53. 544 32. 552 47. 550 Karsiutui 41. 551 42. 545 31. 553 50 m pistooli — — — 558 538 541 551 536 Jahnsson on osallistunut yhteensä kahdeksaan maailmancupin osakilpailuun ja 15 suoritusta. Hän on ampunut parhaimman sijoituksensa maailmancupissa 10 metrin ilmapistoolilla sijoittuen 16. tuloksella 580 Münchenissä vuonna 2007. 50 metrin pistoolissa hän on ollut parhaimmillaan 31. tuloksella 553 Münchenissä 2009. ==Ennätykset== Jahnssonilla hallussa olevat Suomenennätykset: Tulos Paikka Päivämäärä Kilpailu Yleisen sarjan 10 metrin ilmapistoolin peruskilpailu Yleisen sarjan 10 metrin ilmapistoolin peruskilpailu Yleisen sarjan 10 metrin ilmapistoolin peruskilpailu Yleisen sarjan 10 metrin ilmapistoolin peruskilpailu Yleisen sarjan 10 metrin ilmapistoolin peruskilpailu 588 Lontoo, Iso-Britannia 20. huhtikuuta 2012 Esiolympialaiset Yleisen sarjan 10 metrin ilmapistoolin finaali Yleisen sarjan 10 metrin ilmapistoolin finaali Yleisen sarjan 10 metrin ilmapistoolin finaali Yleisen sarjan 10 metrin ilmapistoolin finaali Yleisen sarjan 10 metrin ilmapistoolin finaali 687,9 (588+99,9) Lontoo, Iso- Britannia 20. huhtikuuta 2012 Esiolympialaiset Yleisen sarjan 50 metrin pistoolin finaali Yleisen sarjan 50 metrin pistoolin finaali Yleisen sarjan 50 metrin pistoolin finaali Yleisen sarjan 50 metrin pistoolin finaali Yleisen sarjan 50 metrin pistoolin finaali 656,0 (563+93,0) Mikkeli, Suomi 22. toukokuuta 2010 Matin kisat ==Lähteet== * * * * * ===Viitteet=== Luokka:Suomalaiset ampujat Luokka:Vuonna 1965 syntyneet Luokka:Elävät henkilöt
Tokugawa

Tokugawa voi tarkoittaa seuraavia asioita: *Tokugawa-klaani, klaani Japanissa *Tokugawa-shōgunaatti eli -bakufu, klaanin johtama hallinto Japanissa *Tokugawa (okonomiyaki), okonomiyaki-ravintolaketju *Edo-kausi, joissain yhteyksissä Tokugawa-kausi
Karoliina Helle

Karoliina Helle (o.s. Keskitalo, s. 22. syyskuuta 1983) on suomalainen pistooliampuja. Hän edustaa Salon Seudun Ampujia. ==Aiheesta muualla== Profiili Luokka:Suomalaiset ampujat Luokka:Vuonna 1983 syntyneet Luokka:Elävät henkilöt
Single (Terapia)

Single (demotape May 94) on tamperelaisen gospel-rockyhtye Terapian omakustannesingle, joka julkaistiin alun perin kasettina 24. toukokuuta 1994. Kasettia oli saatavilla neljällä eri kansikuviolla. Kaikissa Petri Lassilan piirtämissä kansissa oli sama ukko soittamassa kitaraa tai bassoa, ainoastaan soitin oli erinäköinen. Alkuperäinen kasettipainos oli 300 kappaletta. Kasetin molemmilla puolilla oli samat 3 kappaletta. Vuonna 2000 Terapia julkaisi singlestä cd-painoksen, jossa oli mukana vuonna 1991 äänitetty Hymy hyytyy -demo. == Kappaleet == # # # # (demo) (Vain vuoden 2000 cd-painoksessa.) == Lähteet == * Single Terapian kotisivuilla === Viitteet === Luokka:Terapia (yhtye)
Studio 7

Studio 7 on tamperelaisen gospel-rockyhtye Terapian omakustanne-EP. Studio 7 äänitettiin heinäkuussa 2000 ja julkaistiin 26. elokuuta 2000. Levyllä oli myös musiikkivideot kappaleista ”Kaipaan” ja ”Mikää ei palaa”. Musiikkivideot tekivät H. P. Pietikäinen ja Jani Lainesalo. Kannen valokuva on otettu Finlaysonin tehdasalueella, Tampereella. == Kappaleet == # # # # # ==Lähteet== == Aiheesta muualla == * EP:stä Terapian kotisivuilla Luokka:Terapia (yhtye)
Fokker S-11

Fokker S11 Instructor oli hollantilainen sotilaallinen koulukone. Fokker S-11-lentokoneen toteutus oli osa Hollannin valtion toimia Fokkerin lentokonetehtaiden uudelleenrakentamiseksi. Tuotekehityksen rahoittamiseksi perustettiin ilmailun ja myöhemmin avaruustekniikan kehityksen rahoitusta toteuttaa NIV-organisaatio. Hollannin ilmavoimat tilasi 100 koulukonetta ennen suunnittelun alkamista. Koneen ensilento tapahtui 18. joulukuuta 1947. Vuonna 1948 koneen siipeä ja vakauttimia jouduttiin modifioimaan. ==Käyttö== Kaiken kaikkiaan koulukonetta myytiin Hollannista 101 kappaletta. Käyttäjät olivat ; *Brasilian ilmavoimat - 100 konetta 1960-luvulla. Brasilia rakensi koneet itse lisenssivalmistuksella, nimikkeellä T-21. ; *Bolivian ilmavoimat - 8 konetta 1970-luvulla ; *Israelin ilmavoimat - 41 konetta 1951 - 1957. Vuonna 1949 Israelin ilmavoimat evaluoi kolmea koulukonetta korvaamaan sen Boeing Stearmanit. Rinnakkainistuttava ohjaamo ja koneen halpuus johtivat S-11:n valintaan. Vuonna 1951 koulutuskäyttöön tulivat 41 konetta. Sää, heikko moottori ja vaurioaltis laskuteli johtivat koneen siirtoon lentokoulutusta vuoden 1953 loppuun mennessä. Koneita käytettiin yö- ja mittarilentokoulutukseen tämän jälkeen. Se ei sopinut tähänkään. Kone poistettiin käytöstä ja vuonna 1957 kymmenen jäljellä olevaa koneitta myytiin, osa israelilaiselle lentokerholle. Israelin ilmavoimien museossa on yksi lentokelpoinen Fokker S-11.http://www.jewishvirtuallibrary.org/jsource/Society_&_Culture/fokker.html ; *Italian ilmavoimien 180 Fokker S.11-tyyppistä konetta olivat Italiassa v. 1951 lähtien lisenssivalmistettuja - niiden tyyppitunnus oli Macchi M416 ; *Hollannin ilmavoimat *Hollannin laivasto ; *Paraguain ilmavoimat - 8 konetta 1972 - 1978. == Rakenne == Kone on yksimoottorinen kokometallinen alatasoinen potkurikone. == Tekniset tiedot== ==Katso myös== * ERCO Ercoupe * Bücker Bü 181 * Saab 91 Safir * Max Holste MH.52 * Percival Prentice * Morane-Saulnier Alcyon * Avro 701 Athena * Piaggio P.148 * Percival P.56 Provost * Valmet Tuuli ==Lähteet== ==Aiheesta muualla== *Airliners.net - Photos of the Fokker S-11 *Fokker Four website *Fokker S-11 pilot manual *Syöksykierreharjoitusvideo, koneena S-11 S.11 Luokka:Alankomaalaiset koulukoneet Luokka:1940-luvun koulukoneet
Washingtonin konferenssi

Washingtonin laivastokonferenssi oli Yhdysvaltojen pääkaupungissa Washingtonissa vuosien 1921–1922 vaihteessa pidetty sotilaallinen konferenssi, jonka tarkoitus oli lievittää jännitteitä Itä-Aasiassa ja keskustella aseistariisunnasta. Ensimmäisen maailmansodan päätyttyä kansainvälinen yhteisö oli huolestunut kiihtyvästä asevarustelusta ja Japanin kasvavasta militarismista. Konferenssin kutsui koolle Yhdysvaltain presidentti Warren G. Hardingin hallinto, ulkoministeri Charles Evans Hughes. Siihen osallistui yhdeksän valtiota, joista Yhdysvaltojen lisäksi neljä – Japani, Britannia, Ranska ja Italia – neuvottelivat laivastojensa supistamisesta. Neljä muuta maata, Kiina, Belgia, Portugali ja Alankomaat, otettiin mukaan keskustelemaan Itä-Aasian tilanteesta. Konferenssissa tehtiin useita monenkeskisiä ja kahdenvälisiä sopimuksia. Viiden vallan sopimuksessa eli Washingtonin laivastosopimuksessa Yhdysvallat, Britannia, Japani, Italia ja Ranska sopivat rajoittavansa laivastojensa kokoa tietyssä suhteessa (Yhdysvallat ja Britannia 500 000 tonnia, Japani 300 000 tonnia). Neljän vallan sopimuksessa maat Italiaa lukuun ottamatta sopivat konsultoivansa toisiaan ennen sotilaallisiin toimiin ryhtymistä, jos Itä-Aasiassa syttyisi kriisi. Tämä sopimus korvasi vuonna 1902 solmitun Britannian ja Japanin liiton. Lisäksi yhdeksän vallan sopimuksessa allekirjoittajat lupasivat kunnioittaa Kiinan alueellista koskemattomuutta. Kiina lupasi vuorostaan kohdella kaikkia maita kaupankäynnissä tasapuolisesti. Konferenssissa solmittiin myös Shandogin sopimus, jossa Japani palautti Kiinalle Shandongin maakunnan, ja Japani suostui vetämään joukkonsa pois Siperiasta. == Lähteet == == Aiheesta muualla == Luokka:Konferenssit Luokka:Sotahistoria Luokka:Yhdysvaltain historia Luokka:1920-luku
Krister Holmberg

Krister Bertel Holmberg (s. 17. toukokuuta 1972 Tammisaari) on suomalainen riistamaaliampuja ja maailmanmestari. Hän edustaa Raseborgs Skyttaria, ja häntä valmentaa hänen isänsä Anders Holmberg. Holmberg sijoittui Atlantan 1996 olympialaisten olympiakiväärikilpailussa kuudenneksi tuloksella 672,4 (578+94,4). MM- ja EM-kilpailuissa hän on voittanut useita mitaleja, joista kirkkain on Plzeňissä 2008 saavutettu MM-kulta 50 m liikkuvassa maalissa. ==Ennätykset== Laji Ennätys Ennätys Päivä Paikka Paikka Yleisen sarjan 10 m liikkuvamaali SE 392 9.4.2005 16.12.2007 Inkoo Turku Yleisen sarjan 50 m liikkuvamaali SE 596 4.8.2007 Kuopio SM Yleisen sarjan 50 m liikkuvamaali, sekajuoksu SE 397 1.7.2000 SE=Suomen ennätys, SM=Suomen mestaruuskilpailut SE=Suomen ennätys, SM=Suomen mestaruuskilpailut SE=Suomen ennätys, SM=Suomen mestaruuskilpailut SE=Suomen ennätys, SM=Suomen mestaruuskilpailut SE=Suomen ennätys, SM=Suomen mestaruuskilpailut SE=Suomen ennätys, SM=Suomen mestaruuskilpailut ==Lähteet== * * * * Luokka:Suomalaiset ampujat Luokka:Vuonna 1972 syntyneet Luokka:Elävät henkilöt
Birgit Prinz

Birgit Prinz (s. 25. lokakuuta 1977 Frankfurt am Main, Länsi-Saksa) on entinen saksalainen jalkapalloilija, pelipaikaltaan hyökkääjä. Prinz edusti Saksan naisten jalkapallomaajoukkuetta, jossa hän voitti maailmanmestaruuden vuosina 2003 ja 2007 sekä Euroopan-mestaruuden vuosina 1995, 1997, 2001, 2005 ja 2009. Olympialaisissa Prinz voitti kolmesti pronssia. Hän on eniten Saksan maajoukkueessa otteluita pelannut ja maaleja tehnyt pelaaja (214 ottelua, 128 maalia). Prinz on pelannut urallaan neljässä aikuisten joukkueessa: vuosina 1992-1998 FSV Frankfurtissa, 1998-2002 1. FFC Frankfurtissa, vuonna 2002 Carolina Couragessa ja vuodesta 2002 tähän päivään taas 1. FFC Frankfurtissa. Prinz voitti muun muassa UEFA-cupin kolmesti sekä Bundesliigan yhdeksän ja Saksan cupin kymmenen kertaa. Prinz on valittu Fifan vuoden naispelaajaksi kolmesti peräkkäin vuosina 2003-2005. Prinz lopetti uransa kesällä 2011. == Lähteet == == Aiheesta muualla == * Viralliset sivut Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1977 syntyneet Luokka:Elävät henkilöt
Ilkka Aspara

Ilkka Erkki Sakari Aspara (s. 13. kesäkuuta 1951 Helsinki) on suomalainen eläkkeellä oleva upseeri ja kenraaliluutnantti evp. == Ura == Aspara työskenteli Suomen puolustusvoimien maavoimien komentajana Mikkelissä 2008–2011. Hän oli ensimmäinen maavoimien komentaja nykymuotoisessa Puolustusvoimien organisaatiossa. Aikaisemmin hän toimi muun muassa Kainuun Prikaatin komentajana Kajaanissa 1997–2000, valtakunnallisten Maanpuolustuskurssien johtajana Helsingissä 2000–2002, Läntisen maanpuolustusalueen komentajana Hämeenlinnassa 2003–2006 sekä maavoimapäällikkönä Pääesikunnassa Helsingissä 2007. Aspara valittiin lokakuussa 2003 Kadettikunta ry:n puheenjohtajaksi. Kadettikunnan hallituksessa hän oli toiminut jo 1990-luvulla. Eläkkeelle siirtymisensä jälkeen Aspara on toiminut lukuisissa muissa luottamustehtävissä, muun muassa Turvallisuuden tukisäätiön (ent. Sotavahinkosäätiö) hallituksen varapuheenjohtajana. == Opinnot ja henkilökohtainen elämä == Aspara kirjoitti ylioppilaaksi helsinkiläisestä Töölön yhteislyseosta 1970, ja valmistui Kadettikoulusta vuonna 1974 ja Sotakorkeakoulusta vuonna 1983. Ilkka Asparalla on kaksi lasta: varatuomari, regional manager Juhani Aspara sekä professori, vararehtori Jaakko Aspara. == Lähteet == Luokka:Suomen maavoimien komentajat Luokka:Suomalaiset kenraalit Luokka:Vuonna 1951 syntyneet Luokka:Elävät henkilöt
Hullut nuoruuden päivät

Hullut nuoruuden päivät on tamperelaisen gospelrock-yhtye Terapian kokoelmalevy. Se julkaistiin vuonna 2005. Albumi sisältää kahdella CD:llä yhteensä 38 suosittua Terapian kappaletta ja neljä ennenjulkaisematonta live- versiota. == Kappaleet == === CD 1 === # # # # # # # # # # # # # # # # # # # # # # # === CD 2 === # # # # # # # # # # # # # # # # # # # ==Lähteet== Luokka:Terapian albumit Luokka:Vuoden 2005 albumit
Le Méridien

Le Méridien on ranskalaistyylinen hotelliketju, jonka pääkonttori sijaitsee Yhdistyneessä kuningaskunnassa. Hotelliketjulla on 130 toimipistettä, ja sen omistaa nykyään Starwood Hotels & Resorts Worldwide. Ketjulla on hotelleja yli 50 maassa. == Historia == === Air France === Ranskalainen lentoyhtiö Air France perusti Le Méridienin vuonna 1972. Ensimmäinen Le Méridien -hotelli oli tuhatpaikkainen Le Méridien Etoile Pariisissa. Kahden vuoden kuluessa ketjulla oli jo kymmenen hotellia Euroopassa ja Afrikassa. Kuudessa vuodessa hotellien lukumäärä oli kasvanut 21:een ja hotelleja oli myös jo Ranskan Länsi-Intiassa, Kanadassa, Etelä-Afrikassa, Keski-idässä sekä Mauritiuksella. Vuoteen 1991 mennessä hotellien lukumäärä oli kasvanut 58:aan. === Forte Group === Brittiläinen hotelliketju Forte Group osti Le Méridienin vuonna 1994. Granada Group plc osti Forte Groupin vuonna 1996, ja vuonna 2000 Granada Group yhdistyi Compass Group plc:n kanssa. Forte Group ja Compass Group plc jaettiin kahtia helmikuussa vuonna 2001, jolloin Forte Groupin Le Méridienin lisäksi Heritage Hotels ja Posthouse Hotels -ketjut jäivät Forte Groupin omistajalle Compass Group plc:lle. Toukokuussa vuonna 2001 Nomura International plc osti 1 900 miljoonalla punnalla Le Méridien Hotels & Resortsin, ja se liitettiin Principal Hotelsiin, joka oli ostettu saman vuoden helmikuussa. 24\. marraskuuta 2005 Le Méridienin tavaramerkin ja hotelliliiketoiminnan osti Starwood Hotels & Resorts, kun taas kiinteistöt siirtyivät Lehman Brothersin ja Starwood Capitalin yhteisyritykselle. ===Muuta=== Le Méridienin toimintaan kuuluu Moskovan alueella Nahabinossa Moscow Country Club, johon sisältyy myös Venäjän federaation toistaiseksi ensimmäinen ja ainut kansainväliset kilpailuvaatimukset täyttävät golf-kenttä. ==Aiheesta muualla== *Le Méridien luokka:Hotelliketjut
Antti Raita (pyöräilijä)

Anders August ”Antti” Raita (15. marraskuuta 1883 Turku, Suomi – 1. syyskuuta 1968 St. Clair Shores, Michigan, Yhdysvallat) oli suomalainen kilpapyöräilijä. Kaarinan Jyryä, Kaarinan Pyrkivää ja Turun Urheiluliittoa edustanut Antti Raita osallistui Tukholman 1912 olympialaisten maantiepyöräilyyn. Hän sijoittui henkilökohtaisessa 320 kilometrin kilpailussa kuudenneksi, mikä on edelleen suomalaispyöräilijöiden kaikkien aikojen paras henkilökohtainen olympiasijoitus – vain Tea Vikstedt-Nyman on myös yltänyt kuudenneksi, Atlantassa 1996. Joukkuekilpailussa Suomen joukkue sijoittui viidenneksi. Raita voitti seitsemän Suomen mestaruutta vuosina 1909–1913. Vuonna 1909 hän voitti SM-kisoissa kaikki kolme matkaa. 1 kilometrin voittoaika oli 1.28,4, 10 kilometrin 16.09,4 ja 30 kilometrin 52.34,0. Vuonna 1912 hän voitti jälleen kolme mestaruutta, kun 1 kilometrin kultaa tuli ajalla 1.30,8, 10 kilometrin ajalla 16.16,0 ja 60 kilometrin ajalla 1.50.42,5. Viimeisen Suomen- mestaruutensa hän voitti seuraavana vuonna 1913, kun hän oli nopein 60 kilometrin kilpailussa loppuajalla 1.57.11,0. Raita ajoi Suomen ennätyksiä useilla eri matkoilla. Vuonna 1911 hän sijoittui Ruotsissa 316 kilometrin pituisessa Mälarenin ympäriajossa toiseksi. Vuodesta 1918 lähtien hän asui Neuvostoliitossa ja Yhdysvalloissa ja muutti pysyvästi Yhdysvaltoihin vuonna 1939. Ammatiltaan hän oli kirvesmies ja työmies. ==Saavutuksia== * Tukholman olympiakisoissa 1912 kuudes henkilökohtaisessa maantieajossa ja viides maantieajon joukkuekilpailussa * Seitsemän Suomen mestaruutta vuosina 1909–1913 ==Henkilökohtaiset ennätykset== * 100 kilometriä: 3.16.09 SE (1911) * 60 kilometriä: 1.41.14,7 SE (1913) * 10 kilometriä: 14.53,8 SE (1913) * 5 kilometriä: 7.48,1 * 1 kilometri: 1.25,2 SE = Suomen ennätys ==Lähteet== * ===Viitteet=== Luokka:Suomalaiset maantiepyöräilijät Luokka:Vuonna 1883 syntyneet Luokka:Vuonna 1968 kuolleet
Serbian antibyrokraattinen vallankumous

Serbian antibyrokraattinen vallankumous oli Serbian johtajan Slobodan Miloševićin poliittisten liittolaisten nousu valtaan monissa silloisen Jugoslavian tasavalloissa ja autonomisilla alueilla vuosina 1988–1989. Termin on alkujaan luonut vuonna 1933 Lev Trotski analysoidessaan neuvostoyhteiskunnan sisäistä ristiriitaisuutta ja muista ongelmia, joiden poistaminen ei hänen mukaansa onnistuisi sisäisten uudistusten keinoin.Ernest Mandel, Political Revolution in So-called Socialist Societies Vuonna 1987 Milošević teki matkan Kosovoon, missä väkijoukot hurrasivat kun hän lupasi puolustaa alueen oikeuksia. Vuonna 1989 perustuslain muutos käytännössä lopetti Kosovon autonomian. Miloševićin ryhmä kuljetti eri alueille omia kannattajiaan mieltä osoittamaan, ja onnistuivatkin kaatamaan paikallishallituksia Kosovossa, Vojvodinassa ja Montenegrossa. Mielenosoitus Ljubljanassa ja vallankaappaus Sloveniassa eivät sen sijaan onnistuneet. Vallankumouksien sanottiin olevan suunnattuja korruptiota, byrokratiaa ja kansasta etääntynyttä hallintoa vastaan, mutta niiden todellisena tarkoituksena oli vakiinnuttaa Miloševićin valtaa Jugoslaviassa. Tämä näkyi siitä, että Serbian tiedotusvälineet tukivat vahvasti katutasolla toimivaa joukkoliikettä. Lokakuussa 1988 tapahtui niin sanottu jogurttivallankumous Vojvodinassa, kun 150 000 serbiä osoitti mieltään vanhoillista paikallishallintoa vastaan Vojvodinan pääkaupungissa Novi Sadissa. Vojvodinan johtomiehet, jotka olivat koettaneet neuvotella Miloševićin kanssa, hämmästyivät heitä vastaan suunnattua mielenosoitusta ja ryöpytystä tiedotusvälineissä. Mielenosoittajat heittelivät jogurttipurkkeja Novi Sadin parlamenttitaloon. 5\. lokakuuta alkaneet mielenosoitukset päättyivät Vojvodinan autonomisen alueen presidenttineuvoston vaihtumiseen Milosevicille uskollisiin poliitikkoihin. Novi Sadin tapahtumat toistuivat 18. marraskuuta 1988 Belgradissa Ušćessa, missä oli luultavasti tarkoitus näyttää, että Miloševićilla on vankka kansan tuki Serbiassa. Montenegron mielenosoitukset nostivat 10. tammikuuta 1989 valtaan Miloševićin puolueeseen kuuluvat Momir Bulatovićin, Milo Đukanovićin ja Svetozar Marovićin. Myös Kosovo Poljen taistelun 600-vuotispäivänä 28. kesäkuuta 1989 pidetty turkkilaisia vastaan käydyn sankarilliseksi häviöksi kuvatun taistelun muistoksi pidetty joukkokokous kuuluu tähän sarjaan. Joukkokokoukseen osallistui yli miljoona serbiä. ==Lähteet== == Aiheesta muualla == * Luokka:1980-luku Luokka:Vallankumoukset Luokka:Jugoslavian sosialistinen liittotasavalta
Sariel

Sariel on Raamatun ulkopuolinen enkelihahmo, jota on pidetty yhtenä seitsemästä arkkienkelistä. Sariel (myös muodoissa Suriel, Sarkiel, Zerakiel) mainitaan mm. Qumranin teksteissä yhdessä Mikaelin, Gabrielin ja Rafaelin kanssa. Luokka:Arkkienkelit Luokka:Islamin enkelit
Ivan Sergejev

Ivan Ivanovitš Sergejev (; 7. syyskuuta 1941 – 2024) oli Venäjän federaation ulkoasiainministeriön diplomaattikunnan pääpalveluhallinnon, GlavUPDK:n johtaja, joka toimi Jevgeni Primakovin ulkoasiainministerikautena yhtenä Venäjän varaulkoasiainministereistä. Hän on GlavUPDK:n rakennuttaman Venäjän ensimmäisen kansainväliset vaatimukset täyttävän golf-kentän, Moscow Country Clubn golf-seuran kunniapuheenjohtaja. GlavUPDK toimii kiinteistöyrityksenä Moskovassa ja Moskovan alueella ja sillä on erittäin arvokas kiinteisömassa, johon sisältyy myös loistohotelleja, joissa hotellitoimintaa harjoittavat ulkomaalaiset hotelliketjut. ==Muuta== Ivan Sergejev on ulkoasiainhallinnon arvonimeltään täysivaltainen suurlähettiläs (Чрезвычайный и Полномочный Посол), nimitetty 25.5.1998, № 590. Hänen esimiehensä ulkoasiainministeri Jevgeni Primakov sai saman arvon 19.7.1996 ja Pietarin pormestari Valentina Matvienko 12.9.1997. Arvonimi on Venäjän diplomaattikunnan korkein. == Lähteet == Luokka:Venäläiset poliitikot Luokka:Vuonna 1941 syntyneet Luokka:Vuonna 2024 kuolleet
Casey Kasem

Kemal Amin ”Casey” Kasem (27. huhtikuuta 1932 Detroit, Michigan, Yhdysvallat – 15. kesäkuuta 2014 Gig Harbor, Washington, Yhdysvallat) oli yhdysvaltalainen radiopersoona ja ääninäyttelijä. Hänellä oli libanonilaisia sukujuuria. Parhaiten hänet tunnetaan DJ:nä radion parista 1970- ja 1980-luvulta, jolloin hän oli myös Shaggyn äänenä Scooby-Doo-televisiosarjoissa. Myöhemmin hän sai ääniroolistaan DVD Exclusive -ehdokkuuden vuonna 2003. Kasem kuoli kesäkuussa 2014 Gig Harborissa, Washingtonissa, Yhdysvalloissa. == Ura radiossa == Kasem aloitti uransa DJ:nä 1950-luvun puolessavälissä Detroitissa WJBK- radioasemalla. Sittemmin hän työskenteli pitkin Yhdysvaltoja eri radiokanavilla muun muassa Buffalon WBNY:llä. 1960-luvulla hänet tunnettiin Oaklandin KEWB:n myötä. Kasem tuli kuitenkin tunnetuksi suositun American Top 40 -radio-ohjelmasta oltuaan sen isäntänä vuosien 1970–1988 aikana. Tämän jälkeen hän isännöi Casey’s Top 40, Casey’s Hot 20 ja Casey’s Countdown -radio-ohjelmia. Kasem palasi uudestaan American Top 40:een vuosiksi 1998–2004. Ohjelman jälkeen hän jatkoi radio-ohjelmien isännöimistä. Vuonna 1992 Kasem pääsi Radio Hall of Fameen radiotyöstään. === Ääninäyttelijänä === Radion ohella Kasem teki useita mainosjuontoja televisioon ja toimi muun muassa NBC:n kuuluttajaäänenä. Parhaiten hänet muistetaan radion ohella Scooby-Doo-sarjoista tutun Shaggyn ääniroolista. Kasem oli hahmon roolissa ensimmäisestä sarjasta lähtien lukuun ottamatta muutamissa elokuvissa. Tämän ohella hän teki äänirooleja animaatiosarjoihin vuodesta 1964 lähtien muun muassa The Transformersiin, Superystäviin, Seesamtiehen ja Johnny Bravoon. Lisäksi Kasem esiintyi satunnaisesti näytelmärooleissa. == Lähteet == == Aiheesta muualla == * * Voice Chasers Luokka:Yhdysvaltalaiset DJ:t Luokka:Yhdysvaltalaiset ääninäyttelijät Luokka:Hollywood Walk of Fame Luokka:Radio Hall of Fame Luokka:Vuonna 1932 syntyneet Luokka:Vuonna 2014 kuolleet
Karsten Obarski

Karsten Obarski (tunnettu myös pseudonyymillä Obi, s. 11. toukokuuta 1965) on saksalainen, joka kehitti Ultimate Soundtrackerin Amigalla, ensimmäisen tracker-tyylisen musiikinteko-ohjelman tietokoneille vuonna 1987. Obarski kehitti ohjelman koska kyllästyi ohjelmoimaan tietokonemusiikkia käsin. Obarski suunnitteli ohjelman, joka esitti neljää kanavaa pystysuunnassa. Ohjelman käyttöliittymän "pianorulla" täsmäsi SID-kauden toistorakenteihin ja looppeihin. Ohjelma mahdollisti muidenkin kuin ohjelmoijien tuottaa musiikkia tietokoneella. Kipinä Ultimate Soundtrackerin kehitykseen tuli pyynnöstä tehdä musiikkia Arkanoid-tyyliseen peliin. Obarski kehitti ensin ohjelman musiikin tekoon. Ohjelmalla tehdyn musiikin toistaminen tuli peliin Amegas. Obarski teki joitakin vuosia myös pelimusiikkia. Aktiivitoiminnan tietokonemusiikin parissa hän lopetti 1990-luvulla ja on sittemmin tehnyt elektroniikkaan liittyvää työtä. == Kappaleita: sävellyksiä ja/tai toteutuksia == * Amegas (Amiga 1987) * Crystal Hammer (Amiga 1987) * Larrie and the Ardies (Amiga 1987) * Rallye Master (Amiga 1987) * Sleepwalker (Amiga 1987) * Detector (Amiga 1988) * Future Tank (Amiga 1988) * Sarcophaser (Amiga 1988) * Oil Imperium (Amiga 1989) * Dyter 07 (Amiga, Commodore 64 1990) * Legend of Faerghail (C64 1990) * Black Gold (C64 1991) * Fate: Gates of Dawn (Amiga, Atari ST 1991) * Window Wizard (Amiga 1991) * Centerbase (Amiga 1992) * Snavely (Macintosh 1995) == Lähteet == == Aiheesta muualla == * Amiga Music Preservation: Obarskin haastattelu * Tribuutti Karsten Obarskille -projekti * EAGER: Karsten Obarski * Profiili MobyGamesissä * Luokka:Videopelimuusikot Luokka:Saksalaiset muusikot Luokka:Vuonna 1965 syntyneet Luokka:Elävät henkilöt
Kultatikka

Kultatikka (Colaptes auratus) on pohjoisamerikkalainen tikkalintu. == Koko ja ulkonäkö == Linnun pituus on 30–35 cm ja paino noin 170 grammaa. Sen höyhenpuku on selkäpuolelta vaaleanruskea tummin poikkijuovin ja vatsapuolelta mustatäpläinen. Rinnassa on leveä, puolikuun muotoinen musta kuvio. Koiraalla on punainen tai musta viiksijuova. Pyrstön alapeitinhöyhenet ovat oranssit. Nuorilla linnuilla on sulkasato kesä-lokakuussa, jonka jälkeen niiden höyhenpuku on aikuisen linnun kaltainen. Vanhin kultatikka on elänyt yhdeksän vuotta ja kaksi kuukautta vanhaksi.AnimalDiversityWeb == Esiintyminen == Kultatikka elää Pohjois-Amerikassa. Alaskassa ja Kanadassa se pesii puunrajalle asti ja etelässä Meksikonlahdelle ja Isoille Antilleille saakka. Pohjoiset populaatiot ovat muuttolintuja.Cramp, Stanley (päätoim.) 1985: Handbook of the Birds of Europe, the Middle East and North Africa. – Oxford University Press. Hong Kong. Lajin esiintymisalueen laajuus on noin 15 miljoonaa neliökilometriä ja maailman populaation kooksi on arvioitu 16 miljoonaa yksilöä. == Elinympäristö == Kultatikat elävät monentyyppisissä metsissä, joissa on kuolleita tai kuolevia puita. == Lisääntyminen == Lajin lisääntymiskausi on helmikuusta heinäkuuhun. Se pesii toisinaan kahdesti kaudessa. Pesäkolo koverretaan lahoon tai kuolleeseen puuhun tai esimerkiksi puhelinpylvääseen, mutta kultatikka voi pesiä myös linnunpönttöön. Naaras munii 3–12 valkoista munaa, joita molemmat puolisot hautovat 11–16 päivää. Poikaset lähtevät pesästä noin neljän viikon ikäisinä. == Ravinto == Kultatikan pääasiallisena ravintona ovat muurahaiset sekä muut hyönteiset ja hämähäkit. Syksyllä ja talvella se syö myös marjoja, hedelmiä, siemeniä ja pähkinöitä. == Lähteet == Luokka:Kultatikat
Hans Meyer

Hans Meyer (s. 3. marraskuuta 1942) on saksalainen jalkapallovalmentaja. 1960-luvulla hän loi pelaajauraa DDR:ssä. Meyer on tehnyt pitkän uran DDR:n ja Saksan jalkapallon parissa. Ainoana valmentajana hän on voittanut sekä DDR:n että Saksan cupin. ==Ura pelaajana== Nykyisen Tšekin alueella, ns. sudeettialueilla, Briesen bei Bilinissä vuonna 1942 syntynyt Meyer pelasi urallaan Carl Zeiss Jenan joukkueessa 30 DDR-Oberligaottelua vuosina 1963–1970. Hän voitti seuran paidassa DDR:n mestaruuden 1968 ja 1970. Meriitit pelaajana * DDR:n mestaruus (2): 1968, 1970 ==Ura valmentajana== Valmentajana Meyer on tehnyt paljon menestyksekkäämmän uran kuin pelaajana. Suoritettuaan valmentajanopinnot Leipzigin urheilukorkeakoulussa Meyer aloitti 1971 Carl Zeiss Jenan peräsimessä. Meyer nousi seurassa ja Jenan kaupungissa suosituksi ja 12 vuotta kestäneen pestinsä aikana hän johdatti seuran kolmeen DDR:n cupin mestaruuteen. Eurokentillä Meyerin ura Carl-Zeiss Jenassa huipentui UEFA Cup- voittajien cupin finaalipaikkaan 1981 Dynamo Tbilisiä vastaan. Neuvostoliittolaisseura voitti Carl Zeissin 2–1. Meyer erosi Carl Zeissin valmentajan tehtävistä 1983 katastrofaalisen kauden jälkeen. DDR:ssä Meyer toimi 1980-luvun lopulla Rot-Weiss Erfurtin ja Karl-Marx-Stadt FC/Chemnitzer FC:n luotsina. 1993 hän palasi Carl Zeiss Jenaan valmentaen sittemmin 1. FC Union Berliniä ja alankomaalaista FC Twenteä. Syyskuussa 1999 Meyer siirtyi Borussia Mönchengladbachin päävalmentajaksi. Hänestä tuli ensimmäinen DDR- taustainen valmentaja läntisten osavaltioiden joukkueen luotsina. Meyerin johdolla joukkue palasi 1. Bundesliigaan ja eteni Saksan cupissa välieriin kaudella 2000–01. Meyer lähti seurasta maaliskuussa 2003 ristiriitojen vuoksi. Joulukuussa 2003 Meyer siirtyi Hertha BSC:n peräsimeen luotsaten seuran Bundesliigassa sijalle 12. Kesällä 2004 Meyer jätti tehtävänsä seuran päävalmentajana toimien sen jälkeen seuran kykyjenetsijänä. Marraskuussa 2005 Meyer siirtyi 1. FC Nürnbergin käskyttäjäksi. Kokeneen Meyerin opein seura varmisti sarjapaikkansa kivuten liigassa aina sijalle 8 saakka. Kausi 2006–07 sujui myös mallikkaasti ja helmikuussa 2007 Meyer jatkoi sopimustaan vuoteen 2009 saakka. Bundesliigassa kuudennelle sijalle päättynyt kausi huipentui Saksan cupin voittoon, kun finaalissa kaatui liigamestari VfB Stuttgart. Kausi 2007–08 alkoi kuitenkin surkeasti. 1. FC Nürnberg putosi UEFA Cupista lohkovaiheessa ja liigasijoitus vajosi putoamisviivan tuntumaan. Helmikuussa vuotta aikaisemmin juhlittu Meyer sai potkut seurasta. Lokakuussa 2008 Meyer palasi valmennustehtäviin allekirjoitettuaan kesäkuuhun 2010 ulottuvan sopimuksen Bundesliigan hännille juuttuneen Borussia Mönchengladbachin päävalmentajaksi. Meyer wieder in Gladbach Meyer onnistui toisella Gladbach- kerrallaan tavoitteessa ja pelasti seuran putoamiselta. Seura ei kuitenkaan uusinut kauden jälkeen Meyerin sopimusta. Meyer räumt den Posten Meriitit valmentajana * DDR-cup (3): 1972, 1974, 1980 * UEFA Cup-voittajien cupin hopeaa: 1981 * Saksan cup: 2007 == Lähteet == Luokka:Saksalaiset jalkapallovalmentajat Luokka:Vuonna 1942 syntyneet Luokka:Elävät henkilöt
Hurtta ja stara

Hurtta ja stara on Nelosen viihdeohjelma, joka perustuu BBC:n The Underdog Show -ohjelmaan. Ohjelma oli suosittu BBC:llä ja sen oikeudet ovat myyty useaan maahan. Ohjelmassa joukko julkisuuden henkilöitä saavat tehtäväksi kouluttaa kodittoman koiran. Julkkikset kouluttavat koiria kouluttajan avulla ja joka viikko he näyttävät kykynsä agilityssa ja muissa tehtävissä. Vähiten pisteitä saanut pari putoaa pois. Pisteet lasketaan tuomareiden ja katsojien antamien pisteiden yhteismäärästä. Kun julkkis ja koira on pudonnut, julkkis päättää pitääkö hän koiran, vai etsitäänkö sille uusi koti. Sarja alkoi Suomessa 3. helmikuuta 2008 ja se päättyi 6. huhtikuuta 2008. Puheluäänestyksestä saadut tuotot menivät Suomen eläinsuojeluyhdistysten liitolle SEY:lle, joka antoi rahat eläinsuojelutoimintaan. Juontajana toimi Leena Pöysti ja selostajana televisiotoimittaja Riku Riihilahti.. Tuomareina olivat Kai Pelkonen, Janita Leinonen ja Stefan Lindfors. ==Mukana olleet== Mukana oli kahdeksan julkkista. Alun perin suunniteltiin yhdeksää, mutta Sedu Koskisen Veeti-koira sairastui kennelyskään, eivätkä he voineet osallistua kilpailuun. Finaalissa kilpaili kolme paria, Jukka Rasila ja Hukka, Jussi 69 ja Rico sekä Rakel Liekki ja Doris. Ohjelman voittajaksi selviytyi lopulta Rasila parinsa kanssa. Kilpailijoista kolme, Rakel Liekki, Mikael Hytönen ja Jyrki Heliskoski, ottivat koiran omakseen, muut ohjelmassa esiintyneet koirat saivat uuden kodin SEY:n kautta. Julkkis Koira Jukka Rasila Hukka Satu Silvo Aapo * Mikael Hytönen Nemo * Teija Lehtonen Nupi * Wilma Schlizewski Vili * Jussi 69 Rico * Rakel Liekki Doris * Jyrki Heliskoski Lyyti * * Pari on pudonnut kisasta. ==Lähteet== ==Aiheesta muualla== * Ohjelman sivusto Luokka:Viihdeohjelmat